Mirahmetjan Muzepper. Mirahmetjan Muzepper (1991-yil 14-yanvarda Qashgʻarda tugʻilgan), Metjan nomi bilan ham tanilgan, xitoylik professional futbolchi boʻlib, hozirda Xitoy Superligasining "Shanhai Port" klubida oʻynaydi. U 2018-yili Xitoy milliy futbol jamoasida oʻynagan ilk uygʻur futbolchisi boʻlgan. Klubdagi faoliyati. Mirahmetjan Muzepper futbolchilar oilasida oʻsgan va oʻz faoliyatini Shinjon viloyati jamoasida oʻynagan. 2010-yilning 18-aprelida Henan Construction jamoasi tarkibida „Jiangsu Sainty“ jamoasiga qarshi liga oʻyinida kattalar safida debyut qilgan. oʻzining oʻtkazgan sermahsul mavsumdan soʻng Mirahmetjan 2011-yil Xitoy Superligasi boshida Shandong jamosiga qaytgan va 1-aprel kuni „Chengdu Blades“ jamosiga qarshi liga oʻyinida klub uchun birinchi marta maydonga tushgan. 2014-yilning 5-yanvarida Mirahmetjan Xitoy Superligasi vakili Henan Jianye tarkibiga erkin agent sifatida oʻtgan. 2016-yil 31-dekabr kuni Henan Jianye Muzepper shartnomasini uzaytirish boʻyicha muzokaralardagi kelishmovchilikdan soʻng klubni tark etganini rasman tasdiqlagan. 2017-yil 9-yanvarda Mirahmetjan Superliga vakili „Tianjin TEDA“ jamoasiga oʻtgan. 2020-yil yanvar oyida Mirahmetjan Superliga vakili „Shanhai SIPG“ klubiga oʻtgan. Xalqaro faoliyati. Mirahmetjan 2009-yilda Xitoy U-20 terma jamoasiga chaqirilgan. 2010-yilgi Osiyo chempionati saralash bosqichida ishtirok etgan. Xitoyning muvaffaqiyatli saralashidan soʻng u kattalar jamoasiga chaqirilgan. 2018-yil 7-sentyabrda Xitoy terma jamoasi safida Qatarga qarshi oʻyinda 74-daqiqada Gao Lin oʻrniga maydonga tushgan, bu esa uni Xitoy terma jamoasida maydonga tushgan ilk uygʻur futbolchisiga aylantirgan.